khistorydata/jeongjo-sjw-relations huggingface dataset:
정조 14년
柳文養以兵曹言啓曰卽接宣傳官廳牒報則凡於公故各差備行首宣傳官劃出擧行自來古規而今月初八日春塘臺侍衛時差備記如例劃出矣當日宣傳官梁埉不用元差備件別成他件以行首之自劃樣爲言蓋行首之所劃出如有未盡處則往復變通何所不可而初無一次往復無難擅改少無顧忌事體乖當莫重公故擧行若是無嚴此以置之廳風之倒置奉公之疎忽誠非細慮宣傳官梁埉卽速啓罷以存廳規云該廳報辭旣如是深峻原其事實亦異於尋常做錯宣傳官梁埉汰去何如傳曰無論事實之果然與否本廳古風莫過於尊先進右位猶然況廳首乎梁埉所爲極爲駭悖依施雖以所謂廳首言之旣有是事則初八日之事始於十二日枚報抑何意思乎近來宣傳官不擇莫甚傳命則期期如啞漢擧行則昧昧如癡人不識形名不及於營校不卞傳告反遜於習讀試射前日特命申飭劃出而今因草記招聞宣傳官則所謂劃出者非沒覺無知者則皆是新入之人也所謂行首渠亦知嚴畏之心則申飭之下當初擧行有若拔例陞擢者然設令飭敎前劃出宜卽登時釐正乃反不自知罪無難報本曹以致登徹以尊廳風之意梁埉雖已處分如許無形之廳首拘於廳首之名不爲擧論有關紀綱廳首李喆運卿其決棍徵礪登徹何等重大則幺磨屑越之事致煩酬應副行首及其餘堂上宣傳官竝汰去若非圖囑宜有劃出乎申純洪棆具命德李性林趙恩錫一倂令該廳報本曹處置此後更以不緊之事無難報曹不惟勿施行首副行首決棍汰去以徵猥越之習可也
정조 14년
兵曹口傳政事以具紞爲宣傳官
정조 14년
兵曹口傳政事以朴孝晉吳載光爲宣傳官
정조 14년
李祖承以戶曹言啓曰安胎時京鄕吏隷工匠等令該曹該道從厚施賞草記狀聞事命下矣問于該監則自京隨往者只是香陪兼陪書員一人奏時書員一人云各木貳疋布貮疋米參斗參考前例從厚題給而鄕吏隷工匠則從厚施賞後狀聞事分付該道之意敢啓傳曰知道
정조 14년
柳文養以禁衛營言啓曰本營中軍李漢泰身病甚重勢難察任改差何如傳曰允
정조 14년
兵曹口傳政事以洪和輔爲禁衛中軍
정조 14년
柳文養以守禦廳言啓曰廣州兩面之劃付水原後兩面軍丁四百六十七名旣許頉給則各樣身米二百十四石零之入於支放者勢當給代而區劃之道與畿伯廣尹相議草記事臣旣承筵敎矣退而相議京畿監司臣金思穆廣州府尹臣洪聖淵皆以爲多般商量無他善策還耗添餉條三百石中或推移以給不然則元軍餉中限二千餘石加分以其耗二百餘石推移充代則或可無弊云而臣昌順以爲添餉與加分雖或可以充代若値停退之時則添餉便是無麫之不托當此軫弊之時加分亦涉爲民之痼瘼而其流之害必將至於割出元餉以爲充補之計如此則軍餉之日縮可立而待恐非善策兩西小米各一千餘石劃付本廳以爲令本道逐年還分取耗二百餘石使之作錢上來移貿大米以爲給代之地則似或無弊而若以海西穀簿元來不敷又此加劃有所難便則就關西小米加分耗條中三百石年年劃給則在公旣無所損給代亦可充數就此諸條令廟堂稟旨分付何如傳曰原餉加分則貽廣民還多之弊兩西穀物加劃則添數發賣亦有弊焉莫如本廳間手添餉條中稱此數除出給代近來添餉有名無實雖添餉易歸於未捧以此以彼以添餉條給代爲兩便依此擧行可也
정조 14년
柳文養以武一所試官意啓曰今日臣所平明開場木箭自玄字仍爲試取之意敢啓傳曰知道
정조 14년
柳文養以武二所試官意啓曰臣所今日平明開坐自玄字木箭仍爲試取之意敢啓傳曰知道
정조 14년
柳文養以武一所試官意啓曰今日臣所木箭應射擧子自玄字至洪字二百四十人內具三矢入格二十四人二矢入格十七人一矢入格三十四人昨日入格八十一人合爲入格一百五十六人而日暮姑停之意敢啓傳曰知道
정조 14년
柳文養以武二所試官之意啓曰臣所今日自玄字至荒字木箭應射擧子二百九十人內三矢入格二十四人二矢入格三十一人一矢入格三十二人昨日入格六十三人合爲入格一百五十人日暮姑停之意敢啓傳曰知道
정조 14년
江華留守申大升狀啓月串僉使柳進等人物拯活事啓柳進等之拯活人命其勞可尙何待回啓依法典施以加資之典爲旀其中軍官宋載東之見十餘人命蟻附帆席渠能捨命趕入全數活出豈可以數名之未準法式置之勿論乎一體加資以示奬勵之意爲旀沿邊似此出義氣活人命必不止於沁都則前下飭諭何等諄複而伊後無一人報來甚至昨年灣府將校拯活事最晩聞之有所施賞卽此可以反隅於他道是如乎拯活加資無異捉虎虛實雖多相蒙近來則全然無論有飭諭亦不報聞眞所謂過恭非體也因噎廢食也更令該曹申飭諸道水使兼水使等處爲良如敎
정조 14년
庚戌八月十七日辰時上御重熙堂右承旨入侍時右承旨李益運假注書鄭文始記注官白慶楷金鳳顯以次進伏訖益運曰同罪未敍人隨卽提稟事曾有曾定式矣前禮曹判書朴宗岳參判呂善亨俱已蒙敍而前參議李性吾尙在罷散中故敢此仰達矣上曰一體敍用可也出擧條命益運讀公事書判付訖仍命退承史以次退出
정조 14년
庚戌八月十七日午時上御重熙堂安胎使入侍時行左承旨李祖承記事官徐有聞記注官白慶楷金鳳顯安胎使吳載純以次進伏訖上曰何以往來乎載純曰歡忭之極不知行役之爲勞而往返矣上曰胎峯果如何耶載純曰峯巒佳麗山拱水抱雖以凡眼見之亦知其吉地且安胎時日氣甚好事事慶忭不可勝達矣上曰卿必勞憊早退可也載純承命退出上曰同副承旨入侍出榻敎賤臣承命出與同副承旨柳文養偕入進伏命文養書傳敎曰水原新劃付廣州兩面所在軍額四百六十七名所收身米二百餘石竝蕩滌在兩面民比未移屬前可謂快得脫濕此意令本府使知悉曉諭民人皆得以安堵樂生雖以本府言之得此許多閒丁此後使用之際深念新付之異於元居各別顧見撫摩雖不得不充丁切勿如前夥多俾有特諭之實效事下諭于本道伯及本府使又命書傳敎曰監試初試出榜之太近日前試官入侍也以文科初試之緩緩出榜有所下敎而傳謄書手今番則亦令拔例多數定送書手亦人耳欲令容旋此蓋今科事事便好之意也然則考券必須緩緩書手旣多又不若已前之紛拿令廟堂嚴飭兩所主掌官處仍令試官知悉依此擧行而若此則設場多日應辦侵漁之弊在所當禁亦令廟堂申飭又命書傳敎曰安胎使吳載純監役兼都差使員報恩縣監金載翼竝加資陪胎官趙憲澤相當職除授本道伯鄭存中虎皮一令賜給鄕看役將校令道伯拔例陞差京鄕吏隷工匠等令該曹該道從厚施賞草記狀聞事分付又命書傳敎曰政官牌招開政命退承史以次退出
정조 14년
庚戌八月十七日申時上御重熙堂軍士房承旨入侍時同副承旨柳文養假注書李海隣記注官白慶楷金鳳顯以次進伏訖上命書榻敎曰宣傳官梁埉柳仁喆吳載重汰去之代令該曹口傳擇差上曰王大妃殿進御加味六君子湯停止出榻敎文養曰今日內閣入直卽檢校直閣鄭大容而閣吏以檢校直閣鄭東後誤爲書送莫重省記致有換塡入啓之擧事之駭然莫此爲甚省記則更爲書入而入直閣臣不能察飭之失在所難免推考下吏令攸司科治何如上曰依爲之出擧條命退承史以次退出
정조 14년
行都承旨李致中坐行左承旨李祖承坐右承旨李敏采坐直左副承旨李益運坐右副承旨尹㬦坐同副承旨柳文養坐直注書徐有聞仕直一員未差假注書李海隣仕事變假注書金羲淳仕
정조 14년
傳于李祖承曰當該入直堂上許遞
정조 14년
以黃海監司李時秀狀啓四色醢封進次數弊瘼有無詳探狀聞事傳于柳文養曰竝依狀請施行次數則甘冬醢細蝦醢以三次永爲定式蝦卵則此後勿爲封進事分付
정조 14년
柳文養以兵曹言啓曰依傳敎行首宣傳官李喆運決棍十度之意敢啓傳曰知道
정조 14년
柳文養以兵曹言啓曰昨日本曹草記宣傳官梁埉汰去事批旨內申純洪棆具命德李性林趙恩錫報兵曹處之事旣有下敎方在待勘之中則今日監軍省記申純等肆然書入致勤飭敎事之駭然莫此爲甚座目行首宣傳官李商一朔掌務宣傳官柳漢源竝汰去令該府拿問嚴勘何如傳曰與前草記中申純等汰去事亦近無味一竝降定各道參軍逐日巡山來頭摘奸萬一執頉當各別處分以此嚴飭參軍係是參下窠其中李商一申純卽參上降定挾輦槍劍哨官而許多加設纔已區處又豈可多出初仕窠乎宣傳官見窠今番則姑以參上一竝口傳差出可也
정조 14년
柳文養以武一所試官意啓曰臣所今日平明開場木箭自荒字仍爲試取之意敢啓傳曰知道
정조 14년
柳文養以武二所試官意啓曰臣所今日平明開坐自日字木箭仍爲試取之意敢啓傳曰知道
정조 14년
柳文養以武一所試官意啓曰今日臣所木箭應射擧子自荒字至月字半字一百六十三人內具三矢入格六人二矢入格十七人一矢入格十七人昨日入格七十五人再昨日入格八十一人合爲入格一百九十六人未入格三百十七人而木箭纔已畢試仍自天字鐵箭試取之意敢啓傳曰知道
정조 14년
柳文養以武二所試官意啓曰臣所今日自日字至昗字半字木箭應射擧子一百九十六人內三矢入格二十六人二矢入格二十三人一矢入格二十七人昨日入格八十七人再昨日入格六十三人合爲入格二百二十六人木箭旣已畢射鐵箭鱗次試取之意敢啓傳曰知道
정조 14년
柳文養以武一所試官意啓曰今日臣所鐵箭應射擧子自天字至地字七十六人內具三矢入格五十六人二矢入格十一人一矢入格三人合爲入格七十人而日暮姑停之意敢啓傳曰知道
정조 14년
柳文養以武二所試官意啓曰臣所鐵箭應射擧子二百二十六人內今日試取入格三十四人未及試取一百九十二人日暮姑停之意敢啓傳曰知道
정조 14년
行都承旨趙尙鎭坐行左承旨洪明浩坐右承旨金履正坐直左副承旨申耆坐右副承旨尹行任坐同副承旨安廷玹坐直注書徐有聞仕直一員未差假注書李海隣仕事變假注書金羲淳仕
정조 14년
趙尙鎭啓曰吏曹參議李勉兢除拜後過三日不爲出肅依定式推考警責仍卽牌招察任何如傳曰允
정조 14년
安廷玹啓曰大司憲尹尙東執義申禹相掌令任長源持平洪克浩李鎭宅牌招啓辭未下掌令閔彝顯在外監察茶時之意敢啓傳曰知道
정조 14년
安廷玹啓曰禁衛營將官來言今日本營軍兵日次私習云矣敢啓傳曰待晴爲之
정조 14년
安廷玹啓曰御營廳將官來言今日本廳軍兵日次私習云矣敢啓傳曰待晴爲之
정조 14년
傳于安廷玹曰審理有旨祗受狀啓還下送不爲稟經先下送該房承旨罷職在院承旨遞差雖以申言之昨日雖不仕進今日不卽警咳亦爲遞差
정조 14년
傳于安廷玹曰承旨前望單子入之待下批牌招察任
정조 14년
承旨前望單子入之趙尙鎭權沈晉賢金履正尹行任安廷玹落點
정조 14년
傳于安廷玹曰同副承旨入侍
정조 14년
傳于趙尙鎭曰兵曹參知前望單子入之
정조 14년
兵曹參知前望單子入之姜彝正落點
정조 14년
以吏曹參議李勉兢牌不進罷職傳旨傳于趙尙鎭曰只推
정조 14년
趙尙鎭啓曰行左承旨權時在京畿抱川地斯速乘馹上來事下諭何如傳曰許遞前望單子入之待下批牌招察任
정조 14년
承旨前望單子入之洪明浩徐美修落點
정조 14년
尹行任啓曰新除授同副承旨徐美修以前任穩城府使方在解由未出中何以爲之敢稟傳曰勿施前望單子入之待下批牌招察任
정조 14년
以承旨房望傳于尹行任曰仍兵刑換房
정조 14년
傳于尹行任曰試所進去宣傳官口傳相換
정조 14년
兵曹口傳政事監察李厚培宣傳官李仁達相換工曹佐郞白泳鎭宣傳官李海範相換
정조 14년
以李東善囚單子傳于安廷玹曰附過放送
정조 14년
以原春監司尹師國狀啓御寶僞造罪人僧泄訓更加嚴刑得情事傳于尹行任曰疑則疑矣疑輕之典用於償命之三尺況僞造之罪乎嚴刑三次次次準三次永定殘寺僧事回諭
정조 14년
兵曹口傳政事以李周鳳吳應常具絳姜彙喆金鎭鼎具縉李膺福爲宣傳官東道參軍單洪棆西道參軍單具命德南道參軍單李性冉北道參軍單趙恩錫
정조 14년
兵曹口傳政事西道參軍單柳漢源加設
정조 14년
以平安監司沈頤之狀啓安州等邑應資老人開錄事傳于安廷玹曰口傳下批
정조 14년
金履正啓曰卽者觀象監官員來言明日雜科初試本監提調當爲備員進參而一提調李命植以其身病不得進參云卽爲牌招使之進參何如傳曰許遞今日政差出
정조 14년
有政吏批判書洪良浩進參判徐鼎修進參議李勉兢牌不進右承旨金履正進以徐命善爲司譯都提調鄭東浚爲典醫提調趙鼎鎭爲司譯提調吳載純爲觀象監提調李顯采爲典籍月串僉使柳進今加嘉善加資事承傳前察訪柳綵復官爵事承傳
정조 14년
兵批判書李𡊠進參判洪文泳病參議姜彝正病參知尹東晩入直同副承旨安廷玹進以徐有和爲宣傳官趙彦彬爲五衛將趙寬玉爲景福將李蓍漢爲武兼副護軍單黃基正劉大鉉副司直單李性吾額外內禁衛李殷錫前僉使高達門以上今加折衝加資事承傳
정조 14년
以軍器正望筒傳于趙尙鎭曰都事沈能寬以東班職入於副正望卽罕見之例向者已有申飭今則雖羹於副正望非此人豈無可合之人此望筒勿施更爲擬入此後軍器正西班實職或東班內外職履歷已準人通擬此等名器豈可番番新通乎依各司正例訓鍊正已通人通融擬入事定式
정조 14년
吏批再政以李堯憲爲軍器正安任權爲奉常主簿
정조 14년
兵批再政以李晉秀爲訓鍊正崔溪爲龍津萬戶
정조 14년
安廷玹啓曰卽者典醫監官員來言明日雜科初試提調當爲備員進參而提調鄭東浚以其身病不得進參云卽爲牌招使之進參何如傳曰許遞前望單子入之
정조 14년
典醫監提調前望單子入之金魯永落點
정조 14년
司譯提調前望單子入之趙尙鎭李祖承落點
정조 14년
安廷玹啓曰明日次對兩司當爲進參除在外外未肅拜呈告人員竝待開門牌招何如傳曰允
정조 14년
安廷玹以弘文館言啓曰副校理李殷模金翰東修撰林道浩副修撰尹序東李普天旣有只推之命竝卽牌招察任何如傳曰允
정조 14년
以副校理李殷模金翰東修撰林道浩副修撰尹序東李普天牌不進罷職傳旨傳于尹行任曰只推
정조 14년
尹行任以弘文館言啓曰副校理李殷模金翰東修撰林道浩副修撰尹序東李普天旣有只推之命竝卽牌招察任何如傳曰允
정조 14년
安廷玹以吏曹言啓曰成均館典籍李德淵除拜後過限未肅拜依例改差何如傳曰允
정조 14년
金履正以戶曹言啓曰今此增廣別試武一所主掌官軍器寺正李周鳳移拜宣傳官以本寺僉正洪昌猷代差擧行之意敢啓傳曰知道
정조 14년
安廷玹以兵曹言啓曰卽接宣傳官廳牒報則每當公故廳首劃出各差備使之擧行乃是廳規至於承傳傳命重任而今月初八日內禁衛試射時加承傳未愼擇出至承嚴敎矣伊日劃出承傳諸人或新入或昧事者而不思辭遜遽然冒當以至生事由前由後莫非加承傳五人之過失宣傳官申純洪綸具命德趙恩錫李性林等卽速草記汰去云宣傳官承傳擧行何等緊重之任則當初劃出已涉不擇而渠輩之遽然冒當亦甚可駭此等愚昧之人不可置之於近侍之列宣傳官申純洪綸具命德趙恩錫李性林等竝汰去何如傳曰行首宣傳官今日所爲萬萬痛惡雖百倍勝於渠之武將有罪則決棍自是常例申純等令該廳報兵曹事命定後渠敢稱以惶悚偃處闕外過午終不一會如許癡濫放恣之習前所未聞待飭敎始乃爲之如渠無嚴自有武弁以來初聞若此則行首宣傳官不得決棍乎特敎處分之下雖文宰不敢引義渠焉敢爲此乎今則廳會旣令自渠乎爲之始可以處分矣不能促飭卿亦難免其責從重推考卿則有威誼如是顧藉乎卽令訓將李喆運決棍十度仍令刊去仕籍以懲無嚴之習可也
정조 14년
尹行任以兵曹言啓曰今八月二十日文臣朔試射日次而慕華館訓鍊院武科初試設場故不得設行之意敢啓傳曰知道
정조 14년
安廷玹以都摠府言啓曰今日入直內三廳武兼禁軍及軍兵等當爲中日習射而雨勢如此不得爲之之意敢啓傳曰知道
정조 14년
金履正以備邊司言啓曰卽見忠淸水使柳文植狀啓則以爲今秋安興城操依例會操次所屬各邑發傳令知委而守城將巡點一體擧行事令廟堂稟旨分付矣行操之年勿爲巡點纔因下敎定式行會矣城將巡點亦無可論一體停止事分付之意敢啓傳曰知道
정조 14년
安廷玹以武一所試官意啓曰臣所今日平明開場鐵箭自玄字仍爲試取之意敢啓傳曰知道
정조 14년
安廷玹以武二所試官意啓曰臣所今日平明開坐自地字鐵箭仍爲試取之意敢啓傳曰知道
정조 14년
安廷玹以武一所試官意啓曰今日臣所鐵箭應射擧子自玄字至月字半字一百二十人內具三矢入格六十六人二矢入格三十人一矢入格九人昨日入格七十人合爲入格一百七十五人而鐵箭纔已畢試仍自天字片箭二貫革加設合四貫革試取之意敢啓傳曰知道
정조 14년
安廷玹以武二所試官意啓曰今日自地字至昗字半字鐵箭應射擧子一百九十二人內三矢入格一百三十二人二矢入格三十四人一矢入格十一人昨日入格三十四人合爲入格二百十一人鐵箭今已畢射仍自天字片箭加設二貫革試取之意敢啓傳曰知道
정조 14년
安廷玹以武一所試官意啓曰今日臣所片箭應射擧子自天字至月字半字一百七十五人內貫一中邊一中一人邊二中二人貫一中一人邊一中九人入格合爲十三人而片箭纔已畢試仍自天字騎芻試取之意敢啓傳曰知道
정조 14년
尹行任以武一所試官意啓曰今日臣所騎芻應射擧子自天字至月字半字一百七十五人內三中一人二中三人一中十六人合爲入格二十人而日暮姑停之意敢啓傳曰知道
정조 14년
尹行任以武二所試官意啓曰臣所片箭應射擧子二百二十六人內今日試取入格十五人未及試取一百十人日暮姑停之意敢啓傳曰知道
정조 14년
安廷玹以訓鍊都監言啓曰本局哨官李蓍漢遷轉代加設哨官李商一陞實之意敢啓傳曰知道
정조 14년
安廷玹以訓鍊都監言啓曰依兵曹草記批旨前行首宣傳官李喆運決棍十度之意敢啓傳曰知道
정조 14년
尹行任以義禁府言啓曰忠淸水使柳文植狀啓據刑曹粘目內瑞山前郡守許晪時郡守李觀成等移本府處之事允下矣許晪李觀成今方待命竝卽拿囚之意敢啓傳曰知道
정조 14년
獻納權恢啓曰請爲奴罪人金壽賢河翼龍竝令王府設鞫得情快正王法請金甲島爲奴罪人克觀古今島爲奴罪人克泰更令王府嚴鞫得情快正王法請逆賊尙魯亟施孥戮之典答院曰不允
정조 14년
義禁府啓目庇仁前縣監李儒喆原情云云問目內辭緣專事粧𢵈泛稱遲晩刑推得情何如判付啓未知事實之如何本情之有無道啓論列何等狼藉渠供指陳亦近自首而如渠殘弁何之責之以懲一乎本道五十餘州肥己者決不止於一庇仁則道伯之枉費力於此囚足云不善思矣然因公濟私云爾則公法渠豈逭乎持以宥配之會姑不勘配爲先從重勘律如有功議減等放送以草記擧行爲良如敎
정조 14년
義禁府啓目瑞山前郡守許晪時郡守李觀成等原情云云問目內辭緣泛稱遲晩所當請刑是白乎矣曾經侍從及宣傳官勿爲請刑載在大典通編竝只議處何如判付啓竝只考律草記勘放爲有矣功議區別減等爲良如敎
정조 14년
副司直金頤柱疏曰伏以惟天惟祖宗默垂眷佑聖嗣篤降丕號誕定神人有托兆庶係望吾東方億萬年無疆之休實基於斯臣以多年病蟄之蹤與於嵩呼之末獲覩無前之大慶粗伸無蹈之微忱區區攢祝曷有其極仍伏念臣貞疾在身寄命床笫束帶供職其勢末由痿跛之狀癃殘之形不但通朝之所共悉抑亦聖鑑之所俯燭臣之所帶譯院醫監兩提擧之任皆有科試之責而非比冗散之地雖在無事之時亦宜卽陳乞解之章俾免瘝曠之罪徒以猥屑爲懼遂至虛縻此久自顧慙恧冞增惶蹙今當慶科涓吉試取定日備員設行曾有稟定則雖使臣可以强赴兩處開場同在一日固無分進之勢而況今臣病狀近又添感咳喘則拘攣有加眩暈則昏瞀如墜其何以按卷而能考閱抽問而卞工拙也哉且非暫時開坐而當費四五日則如臣癃病尤難冒當之役也旣無自力之望合有變通之道玆不得不疾聲仰籲於天地父母之前伏乞聖明俯賜諒察及時竝改使試事毋至有闕仍治臣瀆擾之罪以肅朝綱千萬幸甚以副司直金頤柱上疏傳于尹行任曰事勢然矣許遞與都提擧今日政差出
정조 14년
兵曹參議尹東晩疏曰伏以惟天惟祖宗默祐我宗祊元嗣誕降主鬯有托上以供歡於殿宮下以慰滿於臣庶環東土數千里凡有血氣雖瘖聾跛躃莫不惟呼舞蹈於休光協氣之中如臣忝居世祿之末蒙被國恩之重者其欽忭慶祝尤當如何仍伏念臣謏才蔑識百無收當而前後恩造罔非殿下陶甄之化又於年前得除西邑將母赴任專城便養母子相對無日不感祝聖恩仁天雨露之澤有若獨偏於臣身而臣乃不孝無狀罪逆至重風樹莫攀頑忍苟延外除遽果適當節日往省先壠忽於上來之路伏承騎省新命臣驚惶感激淚下無從手擎恩誥奉檄無所私以痛泣直欲無生當此邦慶無前之日又以多年逖違之蹤幸叨宿衛獲近耿光則揆以義分豈不欲竭蹶趨承少伸慶忭之忱感頌之私而孤露餘喘萬念都灰束帶彈冠情有不忍且臣歸自下邑因居草土解由之狀尙未成出則格例所在自當應遞官職去就尤無可論玆不得不冒入文字仰瀆宸嚴伏願聖明俯垂諒察將臣職名特命照例遞改以存公格以安賤分千萬至祝以兵曹參議尹東晩上疏傳于趙尙鎭曰勿拘原疏還給牌招察任
정조 14년
庚戌八月十九日辰時上御重熙堂同副承旨入侍時同副承旨柳文養假注書李海隣記注官白慶楷金鳳顯以次進伏訖上命書傳敎曰因該營事從事官發牌已久而訓局從事官則雖奉命在外而禁營則文郞雖在外自有武郞而終不待令極爲駭然當該從事官竝本職汰去仍令該府拿問處之又命書傳敎曰前右相聞已搬往鄕廬在京時刀圭所費菽水難繼云而下鄕之後調度必多苟艱令該邑優送食物仍令地方官存問上曰王大妃殿進御香橘飮依前方一貼煎入出榻敎命退承史以次退出
정조 14년
庚戌八月十九日未時上御重熙堂左副承旨入侍時左副承旨尹行任記事官徐有聞記注官白慶楷金鳳顯以次進伏訖上命書傳敎曰敎試與本職相妨司譯提調中兼帶禮刑曹堂上者提調許遞前望單子入之命讀公事書判付訖命退承史以次退出
정조 14년
行都承旨趙尙鎭坐行左承旨洪明浩坐右承旨金履正坐直左副承旨申耆坐直右副承旨尹行任坐同副承旨安廷鉉坐注書徐有聞仕直一員未差假注書李海隣仕事變假注書金羲淳仕
정조 14년
藥房提調李𡊠副提調趙尙鎭啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣體何如臣等不任區區伏慮敢來問安竝此仰稟答曰知道慈殿慈宮氣體一樣卿等不必入侍矣
정조 14년
趙尙鎭啓曰臣今日以司譯提調雜科進去下直之意敢啓傳曰知道
정조 14년
申耆啓曰命召親納自是例也而前御營大將李柱國謂有身病使其將校替納事甚未安推考何如傳曰允
정조 14년
備邊司薦望以李漢豐爲御營大將
정조 14년
金履正啓曰摠戎使李漢豐移拜御營大將矣將兵之任不可一刻無摠察之人何以爲之敢稟傳曰守禦使兼察
정조 14년
洪明浩啓曰摠戎使以守禦使兼察事命下矣守禦使鄭昌順卽爲牌招以爲聽傳敎之地何如傳曰允
정조 14년
備邊司薦望以李邦一爲摠戎使
정조 14년
洪明浩啓曰新除授摠戎使李邦一卽爲牌招密符及敎諭書傳授何如傳曰允
정조 14년
以副校理李殷模金翰東修撰林道浩副修撰尹序東李普天牌不進罷職傳旨傳于申耆曰只推
정조 14년
以平安監司沈頤之狀啓安州囚金勗一獄事具意見論理馳啓事傳于申耆曰安州囚金勗一事觀於該牧採陳輿論之報邑人之一辭訟其瞹昧之冤者勗一本情之容有可恕據此足決邑報所謂因憐生疑云云亦可謂覷得眞境疑輕之典何必持難令該牧使嚴刑放送事令該曹卽爲分付道臣處
정조 14년
以平安監司沈頤之啓本道內未錄啓罪人十八名中可合傅生者六名分付放送實因詞證俱爲明的者十二名錄啓事判付內啓下刑曹爲旀其中江界囚李正燁之獄狼藉無可疑而其子負去其父之際失足仆地腦右觸石作孔云被打傷處固非一二處而腦折或爲添病之端乎卿其後同推時令該府使出意見査問仍以邑中輿論各別詳探論理報來後狀聞爲旀龍岡囚金奉八之獄不過因醉相鬪而鬧端起於死者死者生時酗酒鬪鬨自是伎倆觀於文案所在供招亦可推知渠之死渠之自取兺不喩設令奉八有足踢之擧一次揮足豈至於殺死乎渠常溺於酒作一糠塊腸肚不完退踢卽斃亦非渠自取乎且考屍帳則痕損只是肚下一庫而無微主主硬等語如非檢案之疎漏亦屬執疑之一端是置似此可生不可生之獄皆傅生典況此獄之尤可傅生乎奉八身乙特放檢案疎漏委折卿其査處爲旀祥原囚權順三之獄肩胛肐肘與右眉上左膝上皮損而色黯俱謂之疑主則傷處無一分可疑然死者醉打者醉由於因醉鬪鬨似無別般用意之跡觀於順三妻全女之供渠與死者曾有私奸云而甚至曰本夫奸夫所重雖別而情分則一也云爾則順三雖甚癡殘而亦豈全然無憤嫉之心平時齎憤乘醉毒打固不是異事兺不喩若使順三有一分血氣而直殺奸夫其罪豈至於一律乎且干犯言之守元洸德等之果不犯手亦無明證然則正犯未必全歸於順三檢官結語甚精詳是置以此以彼順三可生順三身乙特放爲旀咸從囚李龍采之獄泥醉之中不卞人鬼以刃向人因以致命不但情或可原過誤之律於渠近之他道似此之囚亦溥生科龍采身乙特放爲旀雲山囚安如坤之獄設令不堪義蕃批渠頰之憤直前向打竟使義蕃致斃則無論器仗之扇與椎義蕃之死由於如坤如坤於此亦不敢發明自初檢至今同推一辭自服兺除良語到渠兄如峀與渠姪起男爲之極口分疏渠必自當之不已足可見良心之不泯是置比之大丘徐膺復兄弟推死不可同日而語是如乎孰云嶺南鄒魯之鄕關西弓馬之方乎嶺南之恥關西能洗之以朝家一視諸道之意誠不覺爲之怡然同氣間推死者本情之當宥而多般持難者出於重倫常之意則今於如坤本情之不當宥者別施屈法之典豈不爲風化之一助乎如坤身乙特爲減死放送渠兄如峀段果然無犯與否固無論設使眞箇無犯渠於此獄若曰共犯云爾則渠弟之死可以救矣且以渠之避死趨生之利害言之渠雖自當而替當亦多有隣里鄕黨之公是非則豈不以渠爲善人而衆口齊聲訟渠冤而稱渠賢乎如渠癡頑又或念不及此至於本事干犯自有渠弟難掩之跡則干證指告在於渠弟必不在於渠渠之生亦不難知則渠敢獨拔渠足不恤渠弟之死如渠兇悖之漢殺亦無惜如峀身乙除尋常各別嚴刑次次準三次仍定道內苦役俾遐陬民俗知有人倫爲旀平壤囚朴中興之獄至親孀婦受賂欲償於他人其罪萬可殺其心亦萬可殺本犯之外又犯殺獄萬萬可殺嚴飭訊推斯速捧結案斷不可已然法律雖重倫綱尤重渠旣被縛於人而渠子來救解之也渠子向縛者極力猛打卽天理人情之所當然若猛打也則洸獜之死由於學良若不猛打也則洸獜之死由於中興爲其子見其父之被縛命在於頃刻而不猛打寧有如許倫理乎否則此獄下手重當以學良論是置觀此招供學良萬可殺之罪反有浮於中興是如乎供中牛鞭一打之說不可但以雍容言於是乎倫理滅絶卿其捉致營庭先從學良箇箇嚴訊直捧正犯遲晩仍又具格捧招以聞法律比倫綱猶屬第二件事以此處分頒之道內使貿貿之俗知有父父子子之倫爲旀同府囚康乭男之獄無一分可疑之端旣曰復讎云爾則言之虛實姑無論爲檢官道伯者一番覈其虛與實之何居卽重倫理之一端檢狀之無槪及道題之無提到者極甚未安所謂渠母生前云云渠言雖不足取信旣有金宗德諸人又或有乭男親屬及鄰里何至於不爲究覈乎此一疑各別詳覈後枚擧報該曹以爲稟處之地爲旀同府囚金正宅之獄一言而蔽之曰戲劇也過誤也無情中無情兺除良渠自初犯自願償命且觀起鬧之端卽不過相好而相謔彼以道里介欲打而追至門外則此以古密介轉身而捍其勢竟至誤撞晏害此而成獄其可曰有飮恤之政乎正宅身乙特放爲旀寧邊囚車得祿之獄渠以夫牛之漢聞里人捉牛賊軌置速來見之之說則渠之往見勢也又聞如此賊漢何以緩縛之說則渠之緊縛又勢也旣縛而見傍人打之渠又助打勢也勢也牛賊之死死於右三漢可謂不死於得祿兺不喩設令得祿眞箇縛而打之至於殺傷法文內家入之盜殺無償命此獄或似近之眞贓有無雖曰不分明隣人也傍人也皆云竊渠牛之漢則渠亦人耳寧或無一言答應之理乎得祿優可傅生得祿身乙放同府囚安以卜之獄諺所謂隣妬拔劍卽此獄準備之語昔在先朝己酉鍾城人有打其弟妻之奸夫至於以繩絞殺而其時判付引卽其所竝殺者勿論之文特命減死遠配此豈非可引之例乎以卜身乙放送爲旀嘉山囚李天秋金同之獄天秋手犯而當前打金同指揮而從後打前伯以手犯爲元犯時伯以指揮爲元犯兩者之間孰果爲當刑曹諸堂取考文案卽爲論理草記爲旀德川囚李才京之獄才京倡夫也達巖馬徒也同隨遊街之行着處笙歌有時醉戲擾擾要要地捉臂竭肩不害爲同伴相好之情而那知樂甕風入翫景反爲殺景乎蔽一言曰戲殺也邂逅殺也此時此囚宜置生科才京身乙特放爲旀以此判付令政院下諭爲良如敎
정조 14년
以黃海監司李時秀啓本應資老人姓名年歲後錄馳啓事傳于申耆曰口傳下批
정조 14년
金履正以弘文館言啓曰副校理李殷模金翰東修撰林道浩副修撰尹序東李普天旣有只推之命竝卽牌招察任何如傳曰允
정조 14년
金履正以司譯院都提調意啓曰雜科初試今日開場而本院提調李祖承時無職名令該曹口傳付軍職以爲進參之地何如傳曰允
정조 14년
兵曹口傳政事副司直單李祖承
정조 14년
申耆以兵曹言啓曰今八月二十一日武臣賓廳講書日次而國忌齋戒相値不得爲之之意敢啓傳曰知道
정조 14년
金履正以義禁府言啓曰時囚罪人許晪李觀成等原情公事判付內竝考律草記勘放攻議區別減等事命下矣許晪李觀成等段忠淸水使柳文植狀啓內本郡龜船本板長槊之動退折傷者爲三箇右邊杉板之腐朽折傷者爲兩處而船體亦多腐傷故嚴問該船代將則所告內同船之限內腐傷專由於第三改槊不能堅緻之致而赴操次今月初一日發船致結城地竹島前洋忽値獰風掛嶼致傷云怒濤所觸雖非人力容爲改槊時若能堅造則豈有限滿前致傷之理不謹監造未滿限腐傷動退之守令論勘載在法文監造前郡守許晪不謹董役之罪在所難免時郡守李觀成段雖與監造有異莫重戰器若是致傷則其常時不善檢飭之責亦不可置而不論竝令攸司稟處罪取考律文則大典通編兵船條有曰守令戰船不謹監造未滿限腐傷動退者杖一百大明律不應條有曰凡不應得爲而爲之事理重者杖八十推斷條有曰犯私罪杖一百決杖告身盡行追奪雜令條有曰王府結杖者代以金贖矣許晪以戰船不謹監造律杖一百收贖告身盡行追奪而其祖源揚武原從功臣云功減一等杖九十收贖奪告身四等放送李觀成以不應爲事理重律杖八十收贖奪告身三等而其七代祖更生靖社原從功臣云功減一等杖七十收贖奪告身二等放送何如傳曰允時倅別無可罪之端以常時不能檢飭拿處足矣以公律勘放使之當日還官可也
정조 14년
金履正以義禁府言啓曰李觀成杖八十奪告身三等功減一等杖七十收贖奪告身二等放送草記批旨內以公律勘放事命下矣李觀成以公律杖七十收贖之意敢啓傳曰知道
정조 14년
安廷鉉以義禁府言啓曰時囚罪人李儒喆原情公事判付內未知事實之如何本情之有無道啓論列何等狼藉渠供指陳亦近自首而如渠殘弁何足責之以懲一乎本道五十餘州肥己者決不止於一庇仁則道伯之枉費力於此囚足云不善思矣然因公濟私云爾則公法渠豈逭乎特以宥配之會姑不勘配爲先從重勘律如有功議減等放送以草記擧行事命下矣取考律文則大明律公式條有曰假公營私者杖一百大典通編推斷條有曰犯私罪杖一百決杖告身盡行追奪雜令條有曰王府決杖者代以金贖矣李儒喆杖一百收贖告身盡行追奪而其十一代祖從生敵愾功臣云功減一等杖九十收贖奪告身四等放送何如傳曰允
정조 14년
申耆以武一所試官意啓曰臣所今日平明開場自天子鳥銃二貫革加設合四貫革試取之意敢啓傳曰知道
정조 14년
申耆以武一所試官意啓曰今日臣所鳥銃應放擧子自天字至月字半字一百七十五人內貫邊中二人邊二中二人貫一中二人邊一中十七人合爲二十三人騎槍則無應試之人而各技纔已畢試故今方計劃出榜詣闕之意敢啓傳曰知道
정조 14년
申耆以武二所試官意啓曰臣所今日平明開坐自宇字片箭仍爲試取之意敢啓傳曰知道
정조 14년
申耆以武二所試官意啓曰臣所今日自宇字至昗字半字片箭應射擧子一百十人內入格五人昨日入格十五人合爲入格二十人片箭今已畢射仍自天字騎騶鱗次試取之意敢啓傳曰知道
정조 14년
申耆以武二所試官意啓曰臣所今日自天字至昗字半字騎騶應射擧子二百二十六人內三中入格二人二中入格八人一中入格二十六人合爲入格三十六人騎騶今已畢試仍自天子鳥銃加設二貫革試取之意敢啓傳曰知道
정조 14년
申耆以武二所試官意啓曰臣所今日自天字至昗字半字鳥銃應放擧子二百二十六人內貫二中一人邊二中五人貫一中三人邊一中二十一人合爲入格三十人鳥銃今已畢放仍自天子騎槍鱗次試取之意敢啓傳曰知道
정조 14년
申耆以武二所試官意啓曰臣所今日騎槍應試擧子二百二十六人無一人入格各技皆已畢試仍爲計劃修正榜目之意敢啓傳曰知道
정조 14년
申耆以武一所試官意啓曰今日臣所木箭應射擧子自天字至玄字一百十人內三矢三十二人二矢二十一人一矢二十八人入格合爲八十一人而玄字未畢試日暮姑停之意敢啓傳曰知道
정조 14년
申耆以二所試官意啓曰臣所天字至玄字十人木箭應射擧子合爲一百十人內三矢入格二十五人二矢入格二十一人一矢入格十七人入格合爲六十三人日暮姑停之意敢啓傳曰知道
정조 14년
兵曹啓目忠淸水營今秋本營水操後試射放時韓山閑良金采中爲劃分居首別單啓聞令該曹考例稟處亦爲白臥乎所旣非法典所載置之爲白乎旀試藝居末邑鎭段常時不能鍊習之責不可無警當該守令邊將竝推考何如判付啓依回啓施行爲旀居首者啓聞必有已例而然更爲査問後稟處爲良如敎
정조 14년
刑曹啓目粘罪人朴聖樑御寶僞造節次旣已箇箇承款依例結案取招爲白有置係是不待時處斬罪人依新頒事目照律報議政府詳覆施行何如判付啓一律一也較之殺人償命自有輕重至於不待時尤非可論於曠蕩之時兺不喩推諉於安命寬雖似死囚圖生之說亦足爲一番究覈之端烏有之命寬何處喚出乎以此以彼用以次律不至於太屈法尋常啓覆似此罪囚或傅生典況此時乎朴聖樑加刑準三次畿島永充奴役爲良如敎
정조 14년
敎摠戎使李邦一書王若曰中宸聽鼙政須宿望北城授鉞特宣恩音予所簡心僉曰熟手眷彼畿右重鎭莫如漢北一營樓櫓對峙於南城表裏險阻之足恃關防較近於沁府朝夕緩急之攸依殆同兩局之設施爲任最重邇來百弊之叢集是時屬誰惟卿專業韜鈐累膺旄鉞聲績夙著於制閫內外歷試之俱宜委任寔重於登壇前後眷注之冞篤玆授卿以摠戎使卿其祗服新命勉殫舊猷修城壘而實倉厫須盡備桑土之略繕器械而明組練克思壯鎻錀之圖於戲宿趼復叨佇見籌畫之得當華誥誕降宜體簡拔之出常故玆敎示想宜知悉知製敎李錫夏製進
정조 14년
司直吳載純疏曰伏以安貽之盛禮順成無疆之景祿彌隆臣民慶忭中外惟均而況臣猥忝任事之列周旋董役之所躬瞻吉氣之蔥籠倍切微忱之歡抃仍伏念臣之一時往役不過臣子之常分有何勞勩之可紀而匪分寵資遽下夢想之外臣始焉榮感繼以惶蹙歷累日而罔知所以措躬也噫臣庸愚無似濫沐洪造前後歷揚罔非踰分深恩厚澤偏被臣身而至若數朔之內超陞二資尤是異渥歷數廷臣膺是恩造者亦鮮其人臣之過福招災姑舍勿論其於玷名器而駭物情何哉感惶之極雖不得不祗肅恩命揆分度義實難晏然因冒玆敢略控短章仰暴至懇伏乞天地父母特垂矜諒亟收臣新授資秩以終生成之澤千萬至祝答曰省疏具悉陞資卽循彝典卿其勿辭行公
정조 14년
庚戌八月二十日午時上御重熙堂右副承旨入侍時右副承旨尹行任記事官徐有聞記注官白慶楷金鳳顯以次進伏訖上命書傳敎曰今日適因雜科入格生徒召見聽考講大文至大明律流囚家屬條凡犯流者妻妾從之之文不覺傾聽仍令律官領來原書果有之大抵明律條例尙嚴而嚴處濟寬有以仰制法本旨況我朝制置仁厚卽相授之家法以予追述之心旣覺有事屬於未遑之典寧或不思所以修潤之方乎近例徒流者妻妾無隨往之事貧無以自力携往者不必勒令率去若勒令則是反係全家之律非所可論而如情理切急力能辦往者依律文許從未必不爲欽恤之一政令法官以此知悉京外何異外方發配準此事令廟堂知委命退承史以次退出
정조 14년
行都承旨金光默坐行左承旨洪明浩坐右承旨徐瀅修坐直左副承旨申耆坐右副承旨尹行任坐同副承旨安廷玹坐直注書徐有聞仕直一員未差假注書洪樂游仕事變假注書金羲淳仕
정조 14년
金光默啓曰臣今日以司譯提調雜科進去下直之意敢啓傳曰知道
정조 14년
傳于洪明浩曰試所進去承旨許遞前望單子入之待下批牌招察任
정조 14년
傳于洪明浩曰當該兵曹堂上遞差前望單子入之待下批牌招察任
정조 14년
兵曹堂上前望單子入之參議金履正落點
정조 14년
傳于洪明浩曰都承旨入侍
정조 14년
洪明浩啓曰假注書李海隣身病猝重勢難察任今姑改差何如傳曰允
정조 14년
李海隣改差代洪樂游爲假注書
정조 14년
徐瀅修以司譯院都提調意啓曰雜科初試今已設場而本院提調趙尙鎭時無職名令該曹口傳付軍職何如傳曰允
정조 14년
兵曹口傳政事副司直單趙尙鎭
정조 14년
安廷玹以御營廳言啓曰本廳千摠李永秀與臣爲親叔姪之間雖無應避之嫌宜有變通之道改差何如傳曰允
정조 14년
庚戌八月二十一日辰時上御重熙堂右副承旨入侍時右副承旨尹行任記事官徐有聞記注官白慶楷金鳳顯以次進伏訖上命書傳敎曰日前因承旨洪義榮違牌有慨然之敎領敦寧聞已敎飭伊後果不如前嫌避又於日前見左相亦有筵敎自備堂勿令嫌避左相亦承當則近來承旨徐瀅修之嫌避亦太過今此除拜亦欲自今依兩大臣家其中可見者皆令見之也判府事聞此傳敎豈不敎飭乎承旨徐瀅修申耆等設有撕捱政院勿捧傳旨仍以此意傳諭于徐判府事又命書傳敎曰釋王寺古蹟載於國乘而國初御筆鏤板奉安肅廟朝先朝皆有御製御筆碑文仁穆大妃戊申仁元大妃戊申王大妃戊申重修本寺向於齋宿日聞於曾經道伯人果然以予追述古事之意欲撰記豎碑碑文當親撰建閣立碑依先朝近例令該道措備而待文字下送卽爲始役事備堂中曾經道伯人措辭行會凡係貽民弊之端各別嚴飭力役皆以公穀會減事分付草圖書書寫官令內閣啓下命退承史以次退出
정조 14년
庚戌八月二十一日午時上御重熙堂都承旨入侍時行都承旨金光默記事官李海隣記注官白慶楷金鳳顯以次進伏訖上命書傳敎曰昨因大臣筵奏有別遣使星審視後稟處之命而追聞登筵諸臣之言更思之亦然見今本道大比科設場爲數處道臣行部亦在卽此時又遣別星不但爲弊可慮遍過詢視道伯足可爲之事勢旣如許民弊如此前承旨鄭大容奉命一款置之卽令廟堂詳細措辭分付使該道伯擧行以其意見條列狀聞後稟處命退承史以次退出
정조 14년
行都承旨金光默坐行左承旨洪明浩坐直右承旨徐瀅修坐左副承旨申耆坐直右副承旨尹行任坐同副承旨安廷玹坐注書徐有聞仕直一員未差假注書洪樂游仕事變假注書金羲淳仕
정조 14년
以承旨房望傳于金光默曰仍
정조 14년
刑曹啓目殺獄罪人李慶泰決不可議擬於杖流之律實合於用意兇慘之條所當直請結案是白乎矣法典中旣有隨時稟處之文上裁敎是白乎旀慶泰之諸妹族親雖無當日之勘成已有從前之商議其中李德培以其尊行手長不善敎率卑幼韓召史同居一室未能趁卽禁止有此倫常之變不可全然無罪竝自臣曹參酌懲治何如判付啓情因慘惡事非獨辦而無端當依本律施行而渠祖德培爲指使依此自本曹酌量照律後草記爲良如敎
정조 14년
刑曹啓目殺獄罪人曺命根實因端的看證明白渠亦無辭遲晩不可以三每行奸疑似之跡有所容貸於償命之律依例結案取招後稟處爲白乎旀至於張大得段和奸三每之狀雖未執贓相親往來之事不能發明此獄事端亦由於渠順德莫今等互相締結其間招誘之罪亦不可置而不論竝自臣曹從輕重懲礪何如判付啓此獄一言而蔽之曰不當成獄挽裳者對飯者爲其夫所殺勿令成獄卽先朝受敎也三每之所爲豈比於挽裳又豈比於對飯乎渠以私賤兼有淫物之行朝李暮張人盡夫也其跡甚於和奸其贜浮於登時所謂渠夫命根者特贜腑未具之漢忍憤太過沒覽無雙屢遭奸夫之毒拳流血淋漓不思處置之方及至奸夫生荷杖之計厥女逞倒戈之謀命根始不得不千咨萬且以所佩刀向三每露刃擬股而三每發惡命根蒼黃於焉之頃淫女殞其命足可謂乾道不可誣兺除良藉令三每冤死命根故犯夫殺妻之獄事近過誤情出避逅而有所生者多傅生典況命根七子一女云爾者乎如渠禽犢尙有一分人心則反不若豺虎之戀離由前而殺無惜由後而殺無惜卿等之違越受敎經先完決難乎免於不審卿等推考命根特放于連諸人亦爲放送至於張大得段若不逢命根之獃漢則渠之死已久矣至今偸活眞所謂罔之生倖也律以邦憲由渠之律在所難逭各別嚴刑永屬三每家奴名爲良如敎
정조 14년
庚戌八月二十二日辰時上御重熙堂右承旨入侍時右承旨徐瀅修記事官徐有聞記注官白慶楷金鳳顯以次進伏訖上曰左承旨同副承旨入侍出榻敎賤臣承命出與左承旨洪明浩同副承旨安廷玹偕入進伏上命明浩瀅修廷玹分讀公事書判付訖命退承史以次退出
정조 14년
庚戌八月二十二日辰時上御重熙堂右副承旨入侍時右副承旨尹行任假注書洪樂游記注官白慶楷金鳳顯以次進伏訖上命讀公事書判付訖命退承史以次退出
정조 14년
行都承旨金光默坐行左承旨洪明浩坐右承旨徐瀅修坐直左副承旨申耆坐右副承旨尹行任內閣直同副承旨安廷玹坐直注書徐有聞仕直一員未差假注書洪樂游仕事變假注書金羲淳仕
정조 14년
徐瀅修啓曰大司憲尹尙東未肅拜執義掌令一員持平一員未差掌令閔彝顯在外持平李鎭宅牌招啓辭未下監察茶時之意敢啓傳曰知道
정조 14년
以宣傳官射會單子傳于申耆曰名以宣傳官小布矢數之十一二矢如許武弁將有用哉罰射一百巡分二日爲之副行首及之次副首一員式輪回監射試記書入
정조 14년
徐瀅修以備邊司言啓曰原春監司尹師國狀啓有草記稟處之命矣取見其狀本則以爲海弊已痼有難痛革而其中進上情債春秋營需別卜定別貿易等條件實爲難支之端大抵進上之作爲營貢一年詳定上下元價米爲七十餘石錢爲七十餘兩以此所受萬無作貢之望營邑下隷情債壬寅減爲三千一百二十八兩而其中一千六百十八兩則節目精約更無加減處一千五百十兩卽是營主人役價不可不給代營主人情債一千五百十兩內一千兩明年爲始蕩減只以五百兩收捧而蕩減千兩之代補蔘庫錢中劃出五千兩分給二十六邑蔘商什二生殖每年一千兩式給代而錢路斂散久必生弊限六年丙辰至施行六年後則有可以變通者乙巳年蔘貢設施時常賑穀加分耗中折米一千五百石限八年除出而八年之限卽在壬子矣今若又爲四年退限自癸丑至丙辰每年一千五百石全數付之於補蔘還則四年之內當爲六千石自翌年丁巳爲始以耗條六百石依詳定例作錢則可得一千八百兩以此計給情債之代則補蔘錢生殖之規五百十兩之收捧各浦之弊此距六年當爲永革而其所作錢一從市直一千五百十兩外有剩則還爲作還加錄補蔘還事令廟堂稟旨分付而至於營需自今秋爲始魚藿等物限三分一許減別卜定別貿易著爲節目永永防塞寺弊則寺敗僧殘到處皆然苟究其源則紙地卜定路卜責立下屬侵漁肩輿擔軍石木刻役等別役及種種官納之煩重而再昨年已自朝家革罷之禁斷之到今釐弊不過紙地繩鞋等責納自臣營可以禁斷而但長安一寺以本道最久之大刹太半傾圮僧徒不過四五名囊橐俱罄旣乏糊口之資使客絡續又無息肩之日先就其最急處自臣營題給物力令本府略助給糧以爲鳩財始役之地外此僧人安接之方寺刹蘇殘之道姑待營邑爛商追後啓聞爲辭矣詳定不足營下作貢其勢末由情債爲弊變通條件亦有條理而第念各邑營主人多是營屬各邑進上之來到營下物種之住接必於主人營門之周旋亦由主人則今雖別給役價永罷情債而時日稍久之後情債之又復侵徵難保其必無旣給無於古之役價不免復如前之情債則無義莫此爲甚如是變通之後果能痛禁奸弊永無弊端與否不可不更問而處之至於下隷情債之一千六百餘兩非但數爻之夥然此與京司員役元人情之自朝家定式者有異則減罷之間豈無其道仍舊之請有傷事體該道道臣推考此兩條更令商量論理狀聞後稟處營需物種之三分一許減別卜定別貿易之永永革罷著爲節目殊甚得宜寺弊中紙地繩鞋責納永爲禁斷僧人安接之方寺刹蘇殘之道營邑爛商卽爲啓聞事依狀請施行長安寺修補之役亦爲着實董飭俾有實效之意一體分付何如傳曰允狀辭甚精詳問備一款安徐諸般釐弊指一斯速成節目狀聞俾有實效至於海戶之弊不聞則已旣聞之又命釐正而若干情債減必復出亦有違於損上之義自進上與營需元定數爻須有別般釐正可以救得一分弊瘼大抵民則一也陸民何爲而自二疋減各一疋之役海戶何爲而一夫一年所徵殆過三十兩內外云虐政虐政訓有如許虐政乎稔聞本道海戶之弊本道所貢朔膳物膳之魚鮮不近口者已久矣以不近口之物備例封進豈非無義之甚乎然任土之貢事面自異雖以存羊之意姑且存其名目而其中最不緊最無用而貽弊則均者莫宜減除亦無不可況八道中朔膳魚鮮物種之夥然本道爲最卿等若見貢膳定例則可以知其數爻豈其魚物與海戶古則多且盛故磨鍊如是夥然乎除弊宜自貢獻始道內山沿野邑納于京司者無論物膳朔膳及藥料其他物種別具成冊仍以詳定受價式例及辦備難易逐名懸註卽爲狀聞後自本司論理稟處前此釐弊之命已久而近始登聞稽忽甚矣今番則無或遲滯之意一體申飭可也
정조 14년
行都承旨柳戇坐行左承旨洪明浩坐右承旨徐瀅修坐直左副承旨申耆坐右副承旨尹行任坐直同副承旨李敬一坐注書徐有聞仕直一員未差假注書洪樂游仕事變假注書金羲淳仕
정조 14년
申耆啓曰大司憲尹尙東持平李鎭宅牌招啓辭未下執義掌令一員持平一員未差掌令閔彝顯在外監察茶時之意敢啓傳曰知道
정조 14년
徐瀅修啓曰來二十五日朝參日次而國忌齋戒相値頉稟之意敢啓傳曰知道
정조 14년
洪明浩啓曰判府事徐命善爲承候來待矣傳曰入侍
정조 14년
刑曹參判前望單子入之李祖承落點
정조 14년
以副校理李殷模金翰東修撰林道浩副修撰尹序東李普天牌不進罷職傳旨傳于徐瀅修曰只推
정조 14년
以監軍單子傳于尹行任曰監軍點下苟簡兵曹郞廳中在外人改差其代口傳差出
정조 14년
吏曹口傳政事以朴崙壽爲兵曹佐郞
정조 14년
以宣傳官射會單子傳于尹行任曰兩具之柳葉箭十巡四矢一分寧有如許劣才可合於宣傳官具紞則年過四十而具絳之差少於紞而豈敢若是無形乎具紞限三十巡具絳限百巡分兩日試取
정조 14년
以禁衛營卿軍賞試才單子傳于尹行任曰旣曰哨官以出番人代直則軍士亦當以先試者替代該大將推考入直軍以先試者替代
정조 14년
以全羅右水使卞至健啓本今秋水操後試射放中不中開坐事傳于尹行任曰近來武弁十巡試射未滿四矢或無分者居多柳葉箭貫革一巡無分不足爲可罪之端況他道所無之例本閫狀本曰以決棍勘罪云者誠涉莫曉詳考前例有無及本閫獨有此例委拆具由狀聞事回諭
정조 14년
傳于徐瀅修曰懸病承旨許遞前望單子入之待下批牌招察任
정조 14년
承旨前望單子入之柳戇李敬一落點
정조 14년
徐瀅修以吏曹言啓曰今此徽陵忌辰祭獻官前承旨柳文養塡差而時無職名令該曹口傳付軍職何如傳曰允
정조 14년
兵曹口傳政事副司直單柳文養
정조 14년
兵曹口傳政事以尹元基爲同知
정조 14년
尹行任以禁衛營言啓曰今八月二十五日南別營新番軍點考下番軍賞格試才時弘化門入直哨官當爲應試而莫重直所不可一時曠闕以出番哨官李弼邦應試間姑爲代直何如傳曰允
정조 14년
尹行任以禁衛營言啓曰依試才單子批旨明日南別營下番軍試才時弘化建陽等門入直軍以出番鄕軍先試者待標信應試間替代之意敢啓傳曰知道
정조 14년
尹行任以刑曹言啓曰京囚殺獄罪人李慶泰捧供啓目判付內情固慘毒事非獨辦而無端當依本律施行而渠祖德培爲指使依此自本曹酌量照律後草記事判下矣取考律文則大明律鬪毆條有曰其兄故殺弟及伯叔姑故殺姪孫者各杖一百流二千里同律又曰聽使者減一等李德培旣置指使之科則慶泰當勘聽使之律而聽使之律不過杖徒指使之律係是杖流若依此律照勘則反有輕重倒置之嫌謹依酌量照律之命慶泰德培等竝以杖一百徒三年照勘各決杖一百後慶泰忠淸道永春縣德培原春道平昌郡竝定配所卽爲押送之意敢啓傳曰本事登諸文簿徒關風化且今宥配之時不可發配慶泰德培等以降充之律更爲酌定草記可也
정조 14년
尹行任以刑曹言啓曰因平安監司沈頤之錄啓啓本傳曰嘉山囚李天秋金同之獄天秋手犯而當前打金同指揮而從後打前伯以手犯爲元犯時伯以指揮爲元犯兩者之間孰果爲當刑曹諸堂取考文案卽爲論理草記事命下矣臣等詳閱原案反復商確則搗臼杵之猛打腦後實爲當下致命之毒手雖無金同之加力一捧德奉萬無可生之理初覆檢之以天秋爲元犯事理固然而金同之心懷宿憾指嗾同伴致有殺越之變德奉一縷未絶之前又加棒打卽地致死則當初造謀畢竟結果皆出於金同之殺心論其情犯焉逭首惡之律乎前道臣之不分首從許久同推未免一獄兩犯之失時道臣之捨隨從之天秋論指使之金同者儘有意見罪人金同依狀請更加嚴訊期於取服之意分付道臣何如傳曰換定未知其十分襯當而一獄兩犯亦甚不可更令道伯詳加究理卽爲指一狀聞後稟處可也
정조 14년
禮曹啓目粘連慶基殿殿內所鋪褥席竝皆新備舊御褥席燒火之意分付何如判付啓依回啓施行爲旀莫重處修改所重自別則監役之替送親裨獻官之塡以武倅雖未知前例之何如屑越甚矣自本曹査問如有前例勿論如無前例該道臣草記問備爲旀修改舊件之燒火待狀聞回下有遲滯之弊此後段修改後道臣與殿官眼同屛處燒火只以形止狀聞事定式施行爲旀董役及獻官段置道伯擧行無敢如前疎忽事申飭行會爲旀移還安時捲奉展奉節次何官爲之乎祭享常時設饍撤饍誰果爲之乎殿廟守直則官員外忠義幾人守僕幾人如有事例冊子謄出上送事分付爲良如敎
정조 14년
庚戌八月二十四日辰時上御重熙堂右副承旨入侍時右副承旨尹行任記事官徐有聞記注官白慶楷金鳳顯以次進伏訖上命書榻敎曰刑曹參判前望單子入之待下批牌招察任上曰刑曹參判以李祖承出牌可也賤臣承命出傳命讀公事書判付訖命退承史以次退出
정조 14년
庚戌八月二十四日午時上御重熙堂徐判府事入侍時右承旨徐瀅修假注書洪樂游記注官白慶楷金鳳顯判府事徐命善以次進伏訖上曰久未見卿矣命善曰皇天眷佑祖宗垂騭元子誕降位號已定我東方億萬年無疆之休實基於此凡爲臣民者無不歡忭蹈舞欣欣相告而臣獨疾病在身旣未能進參於呼嵩之列又未得獻賀於前席之間區區耿結之忱當復如何病勢近幸少減故不勝戀菀擔曳入來敢此請對而咫尺前席仰聆玉音下情欣忭尤切萬萬矣此時聖體若何上曰一樣矣邦慶實是祖宗陰騭喜幸何言命善曰王大妃殿氣候何如上曰一樣矣命善曰惠慶宮氣候何如上曰一樣矣上曰近來卿之病勢果如何耶命善曰大體則別無加減自然日漸癃痼矣上曰容貌頗瘦瘠而比之所聞稍有勝焉殊可幸也仍命退諸臣以次退出
정조 14년
行都承旨趙宗鉉坐左承旨李敏采坐右承旨尹㬦未肅拜左副承旨徐瀅修坐直右副承旨洪義榮坐直同副承旨柳文養未肅拜注書徐有聞仕直一員未差假注書洪樂游仕事變假注書金羲淳仕
정조 14년
藥房提調李𡊠右承旨徐瀅修啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安答曰知道慈殿慈宮氣候一樣卿等不必入侍矣
정조 14년
徐瀅修啓曰大司憲尹尙東未肅拜執義掌令一員持平一員未差掌令閔彝顯在外持平李鎭宅呈辭監察茶時之意敢啓傳曰知道
정조 14년
徐瀅修啓曰備邊司郞廳來言今日賓廳日次而國忌正日不得來會云矣敢啓傳曰知道
정조 14년
以咸鏡監司李文源啓本安邊等邑應資老人姓名開坐事傳于徐瀅修曰口傳下批
정조 14년
以全羅監司尹蓍東狀啓聖堂倉移設便否論列陳問事傳于徐瀅修曰以群山聖堂倉事前此狀啓上言擧條及設倉事實之在於公私文蹟者與今道伯狀啓圖形謄出一冊以入事分付有司堂上而有司堂上中戶判擧行
정조 14년
以兵曹監軍單子傳于徐瀅修曰監軍係是輪次受點之職而昨日新除者又應頉之人且朴崙壽之兵郞釋褐以後給無不爲之日亦甚礙眼數百侍從非此一人則兵郞不可爲乎近來吏判政注悶然處不啻一二如兵郞排擬之一時不審何足有無乎兵曹郞廳朴崙壽望筒勿施更爲口傳差出本曹二軍色郞廳何等另擇之職而正郞四窠向政下敎之後尙不推移作窠吏曹事亦甚駭然更爲申飭
정조 14년
吏曹口傳政事以宋俊載爲兵曹佐郞
정조 14년
傳于徐瀅修曰當該承旨遞差
정조 14년
徐瀅修以兵曹言啓曰依下敎通禮院官員金復行書員鄭得俊司謁金必彦別監李禧謙永興別差李孝得內司首官員金泰煒等一一査問則通禮院假引儀金復行所告內矣身以新入之人全昧院規凡於擧行等事只憑書員據例而爲之矣今日永興別差李孝得下直單子不由政院直呈別監之事初不覺得云書員鄭得俊所告內拜謝單子隨到作軸呈于政院自是前例而永興別差李孝得下直單子遺漏於廳座呼唱之時故追後直呈別監緣於急遽未有前例而爲之云司謁金必彦所告內矣身每於政院廳座時承旨啓稟及親傳公事捧納而已至於拜謝單子則通禮院官員親呈於承旨後政院書吏逐單呼唱傳於別監自是規例而今此永興別差李孝得之下直單子通禮院書員之不由政院直呈別監之事萬萬格例之外云別監李禧謙所告內矣身以政院待令別監今日拜謝公事院吏逐名呼唱傳授矣身之後通禮院書員追呈永興別差李孝得下直單子故問其不由政院而直呈別監之由則謂以曾有直呈之例今亦爲之云故矣身以迷劣所致果爲捧納云永興別差李孝得所告內矣身之下直單子書送於通禮院下直次待開門入來而中間委折全然不知云內司首官員金泰煒所告內本司諸官之有職肅拜及下直時皆爲修正單子送于通禮院之後其不由政院與否初非本司之所知云矣敢啓傳曰謂以遺漏於廳座呼唱時敢生自下彌縫之計不但萬萬痛該如渠肅拜猥則雖猥矣其不由政院潛授掖隷此路一開後弊難言永興別差書題李孝得爲先汰去其所作奸專由於通禮院書員云而孝得不但不知承旨亦未及覺知云該吏所爲亦甚痛惡移送攸司照律嚴治草記潛捧之掖隷亦令攸司勘罪當該引儀係是新來何足責分揀放送通謁凡事所謂長官者皆主掌則常時不能檢飭不可不嚴處贊儀李昌郁司謁金必彦今該府該曹勘罪內需司首官員金泰煒別無可問之端分揀放送近來政院擧行無非貽羞貽弊貽辱之事今日做錯亦屬貽弊中一大端當該承旨尹行任柳戇申耆李敬一竝罷職引避承旨許遞與未差之代政官牌招開政差出待下批牌招察任可也
정조 14년
有政吏批判書洪良浩進參判洪秉纘進參議曺允大病左副承旨徐瀅修進以趙宗鉉尹㬦洪義榮李敏采柳文養爲承旨曺允大爲吏曹參議李思祚爲執義洪彦喆爲司諫李祉永爲掌令朴孝成爲持平李致中爲禮曹參判閔鍾顯爲兵曹參判丁範祖爲刑曹參議
정조 14년
兵批判書李𡊠病參判閔鍾顯病參議金履正入直進參知姜彝正病右副承旨洪義榮進副司直單李致中金光默洪文泳洪明浩權李敏采尹㬦安廷玹尹東晩李師濂
정조 14년
傳于洪義榮曰今日政新除授刑曹參議劇務似難强許遞前望單子入之待下批牌招察任
정조 14년
刑曹參議前望單子入之沈煥之落點
정조 14년
以黃海監司李時秀狀啓本道各軍門各衙門所納價布江都所送選武布限明秋純錢上納事令廟堂稟旨分付事傳于徐瀅修曰本道穡事濱海處之獨有不得均豐之歎者已可矜而外此稍勝處綿農大不若穡事亦已聞知道伯狀請決知非太過至於軍門價布近來將臣輩無論武帥蔭帥太不畏法以守令之顔面厚薄干囑緊歇仍作容私之資朝家今雖不許民間依舊辦納而從中消瀜之弊一也以此以彼尤豈可不許乎特竝依狀請許施以紓海民之困苦事分付各營之設置文郞所以禁將臣之非法而近不如古作一私人推令是從莫敢可否奚特保米布事爲然乎然凡事宜從現發者申飭今後保米布之因將臣喝托自下換捧者該大將勘罪之外該色從事官自本司隨聞摘發草記重勘亦以此意嚴飭各該道事令廟堂知悉
정조 14년
傳于洪義榮曰向以湖南死囚中銀愛處事與氣魄之卓然有特放之命而以若强悍雪若冤憤則初欲下手而未果之崔正連安知無更遭銀愛毒手之慮乎然則欲活銀愛反殺崔漢烏在其重人命之意乎昨夜適閱審理判辭有此下敎此誠浮念則浮念所關在於人命令該曹枚擧行會該道使卽嚴飭地方官招致銀愛於公庭以更無敢犯手於正連之意捧侤報營事分付
정조 14년
洪義榮以兵曹言啓曰卽接東營入直把摠申協手本則丹鳳門東邊宮墻舊築將頹處八間許今已畢築云把守軍兵本處還入直之意分付何如傳曰允
정조 14년
洪義榮以訓鍊都監禁衛營御營廳言啓曰御營廳字內丹鳳門東邊宮墻舊築一間許內面椽木蓋瓦缺落處及連接將頹撤毁七間今已畢築把守軍兵本處還入直事自兵曹草記矣東營入直軍二十名還入直之意敢啓傳曰知道
정조 14년
行都承旨趙宗鉉坐左承旨李敏采坐直右承旨尹㬦未肅拜左副承旨徐瀅修坐右副承旨洪義榮坐同副承旨柳文養坐直注書徐有聞仕直一員未差假注書洪樂游仕事變假注書金羲淳仕
정조 14년
趙宗鉉啓曰大司憲尹尙東執義李思祚掌令李祉永持平朴孝成未肅拜掌令閔彝顯在外持平李鎭宅呈辭監察茶時之意敢啓傳曰知道
정조 14년
徐瀅修啓曰六月朔八月朔日次儒生殿講初試出榜後更稟事命下矣以何日爲之乎敢稟傳曰六月朔日次依例以殿講試取八月朔日次治經生外以製述試取若此則一日內勢難竝設殿講先行於明日製述次行於一兩日內以此分付處所以便殿爲之
정조 14년
傳于趙宗鉉曰左副承旨同副承旨入侍
정조 14년
徐瀅修啓曰今此試官望中時無職名人令該曹口傳付軍職可如傳曰允
정조 14년
徐瀅修以兵曹言啓曰專經武臣講官加抄啓人員及減下人員別單書入之意敢啓傳曰知道
정조 14년
徐瀅修以兵曹言啓曰卽接金虎門入直哨官李商一手本則曜金門南邊宮墻舊築前頹圮處四門許及其南邊將頹撤毁處七間合十一間許今已畢築云把守軍兵本處還入直之意分付何如傳曰允
정조 14년
柳文養以訓鍊都監禁衛營御廳啓曰訓鍊都監字內曜金門南邊宮墻舊築四間許頹圮處其南邊連接舊築七間許撤毁處今已畢築把守軍兵本處還入直事自兵曹草記矣把守金虎門軍二十二名還入直所將校解送之意敢啓傳曰知道
정조 14년
柳文養以禁衛營言啓曰來九月當一番前部前司屬慶尙道五哨軍兵逢點實數六百五十二人已爲點閱整齊來九月初一日與內外各處入直將官軍兵等依例替代後舊軍放送之意敢啓傳曰知道
정조 14년
柳文養以禁衛營言啓曰來十一月當一番前部左司屬黃海道五哨軍兵來十月二十五日京中逢點依例準二朔立番之意本道監兵使處預爲知委何如傳曰允
정조 14년
柳文養以御營廳言啓曰本廳來九月十月兩朔應立前部右司屬慶尙左道三哨右道二哨合五哨軍兵六百七十名已爲逢點整齊矣九月初一日與中司軍兵替代立番後舊軍放送之意敢啓傳曰知道
정조 14년
柳文養以御營廳言啓曰本廳來十一月十二月兩朔應立前部後司屬慶尙右道哨五哨軍兵十月二十五日京中逢點十一月初一日與右司軍兵當爲替代立番趁期調送事本道監兵使處依前知會之意敢啓
정조 14년
庚戌八月二十六日辰時上御重熙堂左副承旨同副承旨入侍時左副承旨徐瀅修同副承旨柳文養假注書洪樂游記注官白慶楷金鳳顯以次進伏訖上曰典醫提調率入格人入侍可也賤臣承命出與提調李聖圭金魯永入格人金時榮等偕入進伏訖上曰提調進前開講可也聖圭等承命考講訖上命呼金時榮金尙銓新來訖命先退聖圭等以次退出命瀅修書傳敎曰秋到記待監試會試出榜趁東堂會試前當設行預令諸生知悉又命書榻敎曰明日專經文臣製述試官以殿講試官仍用專經武臣及日次儒生殿講試官別爲差出命退承史以次退出
정조 14년
庚戌八月二十六日巳時上御重熙堂左承旨入侍時左承旨李敏采記事官徐有聞記注官白慶楷金鳳顯以次進伏訖上曰何承旨誤爲分付云耶敏采曰右承旨尹㬦云矣上曰當該承旨遞差出榻敎命讀公事書判付訖命退承史以次退出
정조 14년
行都承旨趙宗鉉坐行左承旨李儒敬坐直右承旨李敏采坐左副承旨徐瀅修坐右副承旨洪義榮坐同副承旨柳文養坐直注書徐有聞仕直一員未差假注書洪樂游仕事變假注書金羲淳仕
정조 14년
李敏采啓曰來初一日輪對日次矣敢稟傳曰爲之
정조 14년
傳于柳文養曰京畿監司留待
정조 14년
承旨前望單子入之李敬五落點
정조 14년
大司成前望單子入之徐鼎修落點
정조 14년
承旨前望單子入之李儒敬落點
정조 14년
吏曹口傳政事以沈晉賢爲楊州牧使
정조 14년
柳文養啓曰明日抄啓文臣親試爲之事命下矣處所以何處爲之乎敢稟傳曰便殿爲之
정조 14년
以都摠府寶劍望筒傳于柳文養懸頉摠管竝許遞前望單子入之待下批牌招寶劍望筒更爲修正以入
정조 14년
摠管前望單子入之都摠管金尙集副摠管洪文泳洪明浩李祖承落點
정조 14년
以御營廳新舊番合操殿座相値不得行操事傳于柳文養曰御營一營此頉彼頉將無習操之日乎向於內試射殿座禁營有停操之稟已有飭敎則今於便殿殿講忽以停操取稟近來將臣夜巡則全闕月操則全廢未知舊典前例如此然乎以朝家時俗之眼不堪正視新拜之人不小心反效謬習萬萬駭然該大將爲先記過該營首校令兵判嚴棍汰去設置文從事法意何如而將臣規便之習不能力挽所當嚴處而特從三令之意今姑參酌後勿如是之意申飭合操尤異於常操則頉稟極爲放恣使之如期設行此後除非動駕合操無得頉稟而雖八月操言之便殿殿座亦毋得頉稟事申飭
정조 14년
傳于李儒敬曰再明日次對進定於明日
정조 14년
趙宗鉉啓曰明日次對兩司當爲進參除在外外未肅拜呈告人員竝待開門牌招何如傳曰允
정조 14년
以尹持範金龍見李泰熙申星模蔡祉永等囚單子傳于柳文養曰分揀放送
정조 14년
以玄重祚囚單子傳于柳文養曰分揀放送
정조 14년
以李昌郁囚單子傳于柳文養曰分揀放送
정조 14년
以李晉秀李堯憲金鎭九洪棆具命德柳漢源李性林趙恩錫沈能寬尹孝儉李商一南弼壽鄭湋申純鄭弘哲具載敬等囚單子傳于柳文養曰分揀放送
정조 14년
李敏采以吏曹言啓曰初試已過檢田當前上京守令皆令當日下送後草記事命下矣綾州牧使李樂培羅州牧使李禹圭星州牧使洪守榮沃川郡守鄭昌老珍山郡守申史源大丘判官李羲寅原州判官趙鉉義城縣令李弘源嘉山郡守金魯成堤川縣監李良會英陽縣監李永瑗洪川縣監李始源平康縣監徐敎修昌寧縣監徐有豐開寧縣監李學永新寧縣監兪彦錥安義縣監金在淳奉化縣監李尙榮全義縣監鄭東元德山縣監鄭厚祚新昌縣監南履範永同縣監金履錫平澤縣監李命瑀求禮縣監李在天井邑縣監鄭東輔同福縣監兪漢純順安縣監趙厚鎭靑陽縣監崔弘毅懷仁縣監卞緯鎭咸悅縣監李端亨纔已下去三嘉縣監鄭在中謂有親病不爲下去而潭陽府使鄭東愈大興郡守金綗采通川郡守朴始榮丹城縣監趙景鎭特敎催促之下謂有身病不爲還官本曹請推之外無他可施之罰何以爲之敢稟傳曰謂有身病不爲下去守令委折査問草記其中有實病守令亦爲區別草記可也
정조 14년
李儒敬以戶曹言啓曰卽接廣興倉所報則判府事兪彦鎬七月八月兩朔祿俸終不領受來九月朔祿牌亦不出給云何以爲之敢稟傳曰更爲輸送可也
정조 14년
李敏采以禮曹言啓曰弘文館副校理李殷模副修撰尹序東今日文臣製述當進參而稱病不進其在事體誠極未安依定式令政院直捧禁傳旨何如傳曰允
정조 14년
以李殷模尹序東囚單子傳于李敏采曰分揀放送
정조 14년
柳文養以御營廳言啓曰本廳哨官宋允哲身病甚重勢難察任改差何如傳曰允
정조 14년
洪義榮以刑曹言啓曰因兵曹啓辭永興別差李孝得下直單子不由政院直呈別監事傳曰謂以遺漏於廳坐呼唱時敢生自下彌縫之計不但萬萬痛駭如渠肅拜猥則雖猥矣其不由政院潛授掖隷此路一開後弊難言永興別差書題李孝得爲先汰去其所作奸專由於通禮院書員云而孝得不但不知承旨亦未及覺知云該吏所爲亦甚痛惡移送攸司照律嚴治草記潛捧之掖隷亦令攸司勘罪司謁金必彦令該曹勘罪事命下矣取考律文則大明律公式條有曰公事失錯者杖一百同律制書有違條有曰凡奉制書有所施行而違者杖一百不應條有曰凡不應得爲而爲之事理重者杖八十名例云二罪俱發罪各等者從一科斷依此律照勘通禮院書員鄭得俊從一科斷決杖一百別監李禧謙司謁金必彦等各決杖八十懲礪放送之意敢啓傳曰分揀放送